  Туспуктэм: Григорий Фомин Майя Бывальцева Удмуртиысь 11-тӥ классын дышетскисьёс йылпумъян сочинениез (изложениез) 6-тӥ толсуре гожтозы. Со сярысь Дышетонлэсь ӟечлыксэ дунъянъя улосвыл центрлэн «ВКонтакте» мерлыко вотэсысь огиназ ивортӥзы. Та уж йылпумъян кун аттестацилы лэзён луэ. Удмуртиын экзаменъёсы пыриськыны 5 сюрс 438 пиналъёс гожтӥськизы. Сочинениез дышетскисьёс асьсэ школаосазы гожтозы. Ужез быдэстыны 3 час 55 минут висъяське. Темаосты 15 минут азьвыл гинэ вералозы. Ужъёслы дунъет 18-тӥ толсурозь тодмо луоз Тодэ вайытом, 2022-тӥ арын сочинениез 5 сюрс 666 дышетскисьёс гожтӥзы, 99,3 процентэз пиналъёс ужзэс умой быдэстӥзы но «зачёт» басьтӥзы. Тегъёс: Дышетон пиналъёс экзамен Удмуртия  